Bodø/Glimt er det eneste Eliteserielaget som må se resten av cupen på TV etter alle Eliteserielagene gikk videre torsdag kveld.

Eliteserielagene Strømsgodset, Viking, Brann og Molde gikk alle videre torsdag kveld og er klare for cupens 3. runde. Kampoppsettet for 3. runde i NM kommer mandag 27. mai.

Overrasket med ekstra viktig seier

Førstedivisjonslaget Strømmen stod for rundens store cupbombe da de slo Bodø-Glimt 2-1 onsdag kveld. Strømmen, som ligger tredjesist i OBOS-ligaen, avgjorde kampen med scoring av Håvard Thun på overtid av første ekstraomgang. Det var ekstra viktig for laget fra Akershus, som kun timer før kampstart fikk beskjeden om at klubblegenden Joar Hoff var død.

– Jeg tror denne seieren betydde mye for spillerne, klubben og tilskuerne – ja, for alle. Det er deilig å få vist hva som bor i oss, sier matchvinner Thun til Romerikes Blad.

Vålerenga videre

Vålerenga-trener Ronny Deila var fornøyd med lagets opptreden etter 5-0 seieren over Eidsvold Turn på bortebane.

- Vi spilte mot et godt fotballag og det er sterkt å vinne 5-0. Eidsvold Turn imponerte meg. De har en veldig tydelig stil og er flinke til å spille. Vi visste det kunne bli vanskelig, men vi sleit dem ut i førsteomgang og avgjorde etter pause. I tillegg sto Kjetil Haug en kjempekamp for oss i dag, forteller Deila til fotball.no.

Eliteserie-treneren ga også skryt til hjemmepublikumet.

- De første rundene i cupen er alltid tøffe, men de må vinnes. Det er gøy at så mange møter opp, det setter vi pris på, sier han.

Slik gikk resten kampene: (Se kampfakta her)

Kvik Halden – Lillestrøm 1-4

Fredrikstad – Sarpsborg 08 0-2

Moss – Kongsvinger 1-2

Grorud – HamKam 1-0

Ullern – Strømsgodset 0-1

Kjelsås – Skeid 3-4

Asker – KFUM Oslo 2-3

Follo/Bærum – Notodden 2-1

Lørenskog – Ull/Kisa 1-3

Eidsvold Turn – Vålerenga 0-5

Elverum – Stabæk 1-6

Fram - Raufoss 1-1 (4-3)

Pors – Mjøndalen 2-4

Jerv – Sandefjord 1-2

Arendal – Odd 0-2

Hinna – Viking 1-4

Egersund - Bryne 2-2 (4-5)

Vard Haugesund – Sandnes Ulf 0-2

Sotra - Haugesund 1-3

Fyllingsdalen – Nest Sotra 0-4

Åsane – Brann 0-2

Florø – Aalesund 0-1

Hødd – Sogndal 0-2

Brattvåg – Kristiansund 1-2

Sunndal – Molde 0-4

Tiller – Rosenborg 0-3

Nardo – Ranheim 0-3

Levanger – Stjørdals/Blink 3-0

Strømmen – Bodø/Glimt 2-1

Melbo – Tromsø 1-2

Harstad – Tromsdalen 2-3

Fløya - Alta 0-3